## El Consell autoritza un conveni de col·laboració entre l’Ivace i l’Oficina Espanyola de Patents i Marques per a protegir drets de propietat industrial

*** L’objectiu és la promoció d’un major i millor coneixement, protecció i observança dels drets de propietat industrial en l’àmbit de la Comunitat Valenciana
* Este acord suposarà una millora de la competitivitat del teixit empresarial i facilitarà a les universitats una adequada transferència de coneixement**

El Ple del Consell autoritza la firma d’un conveni de col·laboració entre l’Oficina Espanyola de Patents i Marques (OEPM) i l’Institut Valencià de Competitivitat Empresarial (IVACE) per a promoure un major i millor coneixement, protecció i observança dels drets de propietat industrial en l’àmbit de la Comunitat Valenciana.

A través d’este conveni, l’Ivace facilitarà a les universitats, als centres d’investigació i innovació i a les empreses de la Comunitat Valenciana tota la informació i formació necessària per a una adequada protecció dels drets de propietat industrial.

Per a donar a conéixer els diferents sistemes de propietat industrial es desenrotllaran jornades informatives i altres activitats que l’Institut acorde amb l’OEPM.

Este acord suposarà una millora de la competitivitat del teixit empresarial, al mateix temps que facilitarà a les universitats una adequada transferència de coneixement.

El conveni manca de dotació econòmica i tindrà una vigència de quatre anys.

Fecha: 08/04/2025